《九日凤凰寺》
宋代·韦骧

节物惊重九，区区尚山行。固无登高约，迟明即修程。

下马入古寺，榜悬凤凰名。来巢古所传，至今得徽称。

拂席坐其堂，耳目一以清。歘然壮稚集，往往持盘罂。

问其何以至，云此谢秋成。年年当此时，村落相经营。

薄具𤌭饤饾，所将惟至诚。感此良自叹，吾生殆如萍。

从仕徒衮衮，退亦无田耕。去岁尝为客，今晨复遄征。

佳节眼前过，有酒难独倾。紫萸金菊花，何以为芳馨。

岂如群野人，蹄涔自纾情。行矣姑勉强，义命心所明。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。